ועדת הכנסת, כנסת 19, פרוטוקול מספר 0, 2013-03-18 11:00

זאב אלקין: אני מתנצל על איחור קל שנובע מכך שהניסיונות לרצות כמה שיותר סיעות נמשכו עד לרגע האחרון.

זאב אלקין: לכן קצת התעכבנו.

זאב אלקין: את מי שהצלחנו – הצלחנו; את מי שלא הצלחנו – איתם הסליחה.

זאב אלקין: תמיד מלאכת ההרכבה הזאת לא פשוטה ותמיד יש מישהו שאולי לא מרוצה, שאולי לא קיבל את כל תאוותו בידו, אבל האמינו לי שניסיתי כמיטב יכולתי בשבועות האחרונים לשאת ולתת עם הסיעות, כמובן בהתחשב בגודלן – מי גדולה יותר ומי גדולה פחות – להגיע איתן למקסימום הסיכומים.

זאב אלקין: תיכף אציג בפניכם את הסיכום.

זאב אלקין: ראשי הסיעות כולם מודעים לסיכומים ואני לא הולך להפתיע כאן אף אחד במה שיצא.

זאב אלקין: צודקת מנהלת הוועדה.

זאב אלקין: הבטחנו לפי סדר היום לאשר קודם את סדרי הדיון להיום ולאחר מכן להתפנות לחלוקה, להרכב של הוועדות הקבועות.

זאב אלקין: קודם כול, לגבי הדיון היום, אנחנו מתבקשים לאשר כמה דברים.

זאב אלקין: אחד, את עצם הקדמת הדיון.

זאב אלקין: בטח כבר קיבלתם הודעה שהדיון מתוכנן להתחיל בשעה 15:00 ולא ב-16:00, אבל זה בכפוף לאישור של הוועדה המסדרת.

זאב אלקין: רצינו, כדי לא להיכנס לשעות מאוחרות, להתחיל מוקדם ככל האפשר.

<קריאה: ב-12:00.

זאב אלקין: זה כנראה כבר בלתי אפשרי.

זאב אלקין: בדקתי מול ראש הממשלה, מבחינת לוח הזמנים שלו, והכי מוקדם שהיה אפשר להתחיל זה שעה 15:00.

זאב אלקין: זה גם קשור לשעת הפצת ההסכמים, שהופצו ביום ראשון בשעות אחר הצהרים המוקדמות.

זאב אלקין: ולכן, מכל הסיבות האלה גם יחד נובעת ההצעה הזאת שהדיון יחל בשעה 15:00.

זאב אלקין: באתי בדברים עם מרכז האופוזיציה- - -

מאיר פרוש: מסמך אחד חסר בהפצת המסמכים.

אחמד טיבי: השוויון בנטל.

אחמד טיבי: ..

מאיר פרוש: יש את המכתב של הבית היהודי לראש הממשלה.

מאיר פרוש: כתוב בהסכם איתם שרצו להוסיף בנספח ד' או ה' את מכתב חברי הכנסת של הבית היהודי לראש הממשלה.

מאיר פרוש: זה לא הונח.

מאיר פרוש: עד כמה שאני מבין אי אפשר להשיג את המכתב הזה.

מאיר פרוש: על כל פנים, אנחנו לא קיבלנו אותו.

מאיר פרוש: אז תדאגו שזה יהיה.

מאיר פרוש: נדחה את הדיון למחר, נצביע מחר.

מאיר פרוש: הרב בן דהן יודע על מה אני מדבר.

זאב אלקין: היות ואני לא יודע על מה אתה מדבר אז אני לא יודע להגיב לך.

מאיר פרוש: כנראה יש שם הטבות לציונות הדתית.

דוד רותם: אין שם שום דבר.

דוד רותם: הבית היהודי לא דואג להטבות.

זאב אלקין: חברים, יהיה לכם זמן לדון במליאה.

משה גפני: אבל הוא צודק, הרב פרוש צודק.

משה גפני: אם יש מכתב הוא חלק מן ההסכם.

משה גפני: אי אפשר יהיה להצביע.

מאיר פרוש: כתוב בהסכם של הבית היהודי שיש מכתב.

דוד רותם: חברי הכנסת של הבית היהודי אין להם שום זכות להגיד דעה.

דוד רותם: ..

זאב אלקין: חבר הכנסת גפני, הוועדה המסדרת לא רלוונטית לסוגיה שאתם מעלים.

משה גפני: היא רלוונטית מאוד.

זאב אלקין: בוודאי שלא.

זאב אלקין: היא מאשרת סדרי דיון.

משה גפני: לגבי סדרי הדיון - יש אפשרות להציע- - -

זאב אלקין: אם עד שעת ההצבעה תהיה טענה.

משה גפני: יש טענה.

זאב אלקין: בסדר, היא תיטען במליאה.

משה גפני: למה?

משה גפני: אבל היא נטענת עכשיו.

זאב אלקין: תשאלו את היועץ המשפטי לכנסת, הוא יחליט.

מאיר פרוש: שהוועדה המסדרת תעזור להם.

זאב אלקין: הוועדה המסדרת היא לא פורום להכריע בוויכוח משפטי מן הסוג הזה.

מאיר פרוש: לא להכריע.

זאב אלקין: הרי חברי כנסת מנוסים כמוכם מכירים היטב שזה לא המגרש.

משה גפני: לא, אבל אם עולה עוד לפני הדיון במליאה, בוועדה המסדרת, שאנחנו מדברים על סדרי הדיון, וזה כולל גם את המציאות הזאת, שמתחילים את הישיבה בשעה מוקדמת יותר וההצבעה אמורה להיות- - -

זאב אלקין: אם עד שעת ההצבעה יהיה חסר- - -

משה גפני: אנחנו נקבע את סדרי הדיון ואז תבוא שעת ההצבעה.

משה גפני: אני רוצה לדעת מהיועצת המשפטית של הוועדה האם מה שהעלה הרב פרוש, האם צריך לדעת את זה.

משה גפני: אני מבקש לדעת.

מאיר פרוש: אני רוצה להסביר את השאלה.

מאיר פרוש: בהסכם הקואליציוני של הבית היהודי כתוב כי בנספח ד' או ה' יש מכתב של הבית היהודי אל ראש הממשלה.

זאב אלקין: יכול להיות שאין נספח כזה.

מאיר פרוש: לא, כך כתוב בהסכם.

זאב אלקין: לפעמים טועים.

זאב אלקין: לפעמים יש טעות דפוס.

זאב אלקין: רצו להכניס, ולא היה.

מאיר פרוש: זאת התשובה הרשמית?

זאב אלקין: לא יודע.

זאב אלקין: לכן זה לא המגרש.

מאיר פרוש: הרב גפני שואל האם יש- - -

זאב אלקין: חבר הכנסת פרוש, קודם כול, אתה לא בזכות דיבור, אבל זה במסגרת לפנים משורת הדין.

משה גפני: דרך אגב, הדבר היחיד שנשאר לנו זה לדבר.

זאב אלקין: הטענה הזאת תיטען, אני מניח, במליאה.

זאב אלקין: יענה ראש הממשלה, שהוא שחתום על ההסכמים הקואליציוניים, אם יש מכתב או אין מכתב.

מאיר פרוש: תן לה לענות.

משה גפני: שהיועצת המשפטית תגיד.

זאב אלקין: על מה היא תענה?

זאב אלקין: אני לא יודע להגיד אם היה מכתב או אין מכתב.

משה גפני: היא תענה האם אפשר לקבוע סדרי דיון.

זאב אלקין: הנושא הזה לא על סדר היום, אנחנו לא דנים בו.

זאב אלקין: תיטען טענה במקום הנכון וזה יוכרע במקום הנכון.

זאב אלקין: יושבת כאן מזכירת הכנסת.

משה גפני: מה לעשות?

זאב אלקין: אנחנו מכירים את כללי המשחק.

משה גפני: אני לא מתלונן, אני רוצה לדעת.

זאב אלקין: אני חוזר לסדרי הדיון.

זאב אלקין: באתי בדברים עם מרכז האופוזיציה.

משה גפני: אני יכול לדעת רק מהיועצת המשפטית- - -

זאב אלקין: אני מבקש שקט בוועדה.

זאב אלקין: תיכף אתחיל להרחיק.

זאב אלקין: זה בלתי אפשרי.

זאב אלקין: חבר הכנסת גפני, אני קורא לך לסדר פעם ראשונה.

משה גפני: בואו נתחיל את זה כבר עכשיו.

זאב אלקין: זה לא ייקח הרבה זמן.

זאב אלקין: תיפטרו ממני מחר, לכן זה בסדר.

משה גפני: שואלים את היועצת המשפטית שאלה.

זאב אלקין: חבר הכנסת גפני, אתה לא בזכות הדיבור.

זאב אלקין: שאלת, עניתי.

זאב אלקין: אני חוזר לסדר היום.

מאיר פרוש: אנחנו רואים שהיא מתלבטת.

מאיר פרוש: תן לה לומר.

משה גפני: מה הבעיה?

זאב אלקין: אני חוזר לעניין סדרי הדיון.

זאב אלקין: באתי בדברים עם מרכז האופוזיציה, חבר הכנסת יצחק (בוז'י) הרצוג.

זאב אלקין: קיימנו התדיינות על סדרי הדיון הנכונים.

זאב אלקין: הגענו להסכמה בינינו ואני מציג בפני הוועדה המסדרת את ההסכמות.

זאב אלקין: ההסכמות הן כדלהלן: הדיון יתחיל בשעה 15:00.

זאב אלקין: הסעיף הראשון, כמובן, הוא בחירת יושב-ראש הכנסת.

זאב אלקין: לאחר מכן עוברים להצגת הממשלה.

אמנון כהן: תיאמת אתו?

יצחק הרצוג: הכול.

יצחק הרצוג: אנחנו דיברנו אתמול.

יצחק הרצוג: זהבה דיברה.

אמנון כהן: עם מי?

יצחק הרצוג: זהבה, את דיברת עם ש"ס?

אמנון כהן: יש שלושה ראשים.

אמנון כהן: עם מי היא דיברה?

מאיר שטרית: חברי האופוזיציה, תעשו תיאום בחוץ.

זאב אלקין: חבר הכנסת כהן, האמן לי שלא תרצה שאני אשתף את הוועדה המסדרת בתהליך התיאומים שעברתי מול סיעת ש"ס בנושא הוועדות.

זאב אלקין: לכן אני מבין לנפשו של חבר הכנסת הרצוג שיש לו תחושה שהוא דיבר, ומצד שני התברר שלא כולם מעודכנים.

זאב אלקין: זה קורה.

משה גפני: ביהדות התורה אין כמה ראשים ואין תיאום.

זאב אלקין: לא אתיימר, חבר הכנסת גפני, לספר כמה פעמים יצא לי בכנסת הקודמת, במסגרת תפקידי כיושב-ראש הקואליציה, גם- - -

איתן כבל: חבר הכנסת גפני, אנחנו מתואמים עם הפלג החסידי...

משה גפני: עם כל הכבוד, אנחנו היינו הסיעה הכי מסודרת, יותר מהליכוד.

זאב אלקין: במקרה הנוכחי לא התיימרתי לתאם את האופוזיציה.

זאב אלקין: כפי שמקובל בכנסת, לאופוזיציה יש נציג בנשיאות הכנסת הזמנית, זה חבר הכנסת הרצוג.

זאב אלקין: באתי בדברים אתו, סיכמתי אתו.

משה גפני: מה ההצעה?

יצחק הרצוג: הוא בא אתי בדברים ואני תומך בהצעה.

יצחק הרצוג: היא נוגעת רק להיום.

זאב אלקין: סדרי הדיון יהיו כדלקמן: אישור יושב-ראש הכנסת; לאחר מכן הצגת הממשלה – יציג אותה המועמד לראשות הממשלה, ראש הממשלה המכהן היום בנימין נתניהו.

זאב אלקין: לאחר מכן תדבר חברת הכנסת יחימוביץ, אמנם פורמלית עוד לא יושבת ראש האופוזיציה אבל מיועדת ליושבת ראש האופוזיציה, היא תדבר רבע שעה.

זאב אלקין: לאחר מכן ייפתח דיון סיעתי.

זאב אלקין: לדיון הסיעתי יוקדשו שעתיים, כאשר חלוקת הזמן תהיה כדלהלן: שני-שליש אופוזיציה, שליש קואליציה, בהתאם לגודל היחסי של הסיעות.

זאב אלקין: מכסת זמן מינימלית לכל סיעה – 5 דקות.

זאב אלקין: פחות מ-5 דקות לא יהיה לאף אחד.

זאב אלקין: זה הסיכום ביני ובין חבר הכנסת הרצוג.

משה גפני: אני מבקש להגדיל את מכסת הזמן של סיעות האופוזיציה בעוד חצי שעה.

דב חנין: ההצעה לא מקובלת עלינו.

דב חנין: לא תואמה אתנו ולא מקובלת עלינו.

זאב אלקין: יכול להיות שלא כל סיעות האופוזיציה מתואמות.

זאב אלקין: אני מביא את ההצעה הזאת.

דב חנין: יש לי הצעה אחרת.

דב חנין: לפני שאתה מצביע, יש הצעות אחרות.

זאב אלקין: לא אתחיל כאן תיאום פנימי באופוזיציה.

זאב אלקין: סדרי הבית המקובלים, חבר הכנסת חנין, אתה מכיר אותם מצוין.

זאב אלקין: האופוזיציה שולחת נציג אחד במסגרת ועדת הסכמות ואחר כך היא פותרת את הבעיות שלה בתוך עצמה.

זאב אלקין: בוודאי לא כאן, לא בחדר של ועדת הכנסת.

זאב אלקין: מי שירצה יצביע בעד, מי שירצה יצביע נגד.

דב חנין: מותר להציע הצעה אחרת?

זאב אלקין: בוודאי.

משה גפני: אין לי הצעה אחרת.

משה גפני: אני רוצה לדעת מה אתה מציע.

משה גפני: אני רוצה להבין מה המשמעות של העניין.

משה גפני: אנחנו לא סיעות רבות.

משה גפני: אני רוצה להבין כמה מקבלת כל סיעה לפי ההצעה הזאת.

זאב אלקין: תעשה חשבון.

משה גפני: אני לא למדתי לימודי ליבה, אני לא יודע לעשות חשבון.

משה גפני: ..

זאב אלקין: מזכירות הכנסת תעשה את זה.

איתן כבל: זאת בדיוק הסיבה למה אתה צריך עכשיו ללמוד...

מאיר פרוש: בואו נעשה הפסקה.

זאב אלקין: לא, לא, ממש לא.

זאב אלקין: הפסקה לא תספיק.

משה גפני: שאלו את שי פירון איך יכול להיות שר אוצר בלי בגרות, אז הוא אמר:

משה גפני: גפני היה יושב-ראש ועדת הכספים והצליח.

זאב אלקין: תודה רבה לחבר הכנסת גפני.

משה גפני: אני רוצה לדעת את החלוקה.

זאב אלקין: הסברתי את הנוסחה.

זאב אלקין: כל אחד יעשה חישוב לפי הנוסחה.

יצחק הרצוג: חבר הכנסת גפני, רק לידיעתך, במפורש נתתי לסיעות הקטנות יותר זמן ב"פול" שלנו, 8 דקות מינימום לכל סיעה.

דב חנין: בסדר, אז אני מוותר על ההתנגדות.

יצחק הרצוג: תודה רבה.

יצחק הרצוג: 8 דקות נתתי לכל סיעה ולכן דווקא הסיעות הגדולות יותר, ש"ס והעבודה, קיבלו פחות.

זאב אלקין: זה כבר החלטה פנימית.

זאב אלקין: זה לא כתוב כאן.

זאב אלקין: חבר הכנסת הרצוג, זה לא יהיה כתוב בהחלטה של הוועדה המסדרת וזה לא יחייב לגבי הסיעות הקטנות של האופוזיציה.

זאב אלקין: אנחנו נתנו 5 דקות.

יצחק הרצוג: אני רק מעדכן את חבריי.

יצחק הרצוג: עדכנו את מנהלי הסיעות וקיבלנו הסכמה.

איתן כבל: אנחנו חייבים שהאופוזיציה תצא לסוף שבוע ביחד, בוז'י.

איתן כבל: זה נראה רע...

זאב אלקין: אם היום זה תוכנן כיום אחדות הכוח באופוזיציה, אני חושב שזה לא נראה כך כרגע.

זאב אלקין: חברים, אני מביא את ההצעה הזאת, המסוכמת ביני ובין חבר הכנסת הרצוג, לאישור הוועדה המסדרת.

זאב אלקין: אני חוזר פעם נוספת על ההצעה: נאום המיועד לראש הממשלה, 15 דקות נאום המיועדת ליושבת ראש האופוזיציה חברת הכנסת יחימוביץ, לאחר מכן דיון סיעתי של שעתיים – שני-שליש אופוזיציה, שליש קואליציה.

זאב אלקין: מזכירות הכנסת כבר תסדר את הסדר כמקובל, כאשר מכסת זמן מינימלית היא 5 דקות.

זאב אלקין: עדכן חבר הכנסת הרצוג לפרוטוקול, אבל זה לא נכנס להחלטה, שהזמן המינימלי בסיעות האופוזיציה יהיה 8 דקות, אבל זה החלטה פנימית של האופוזיציה, אנחנו לא מכניסים את זה להחלטה הרשמית של הוועדה המסדרת.

משה גפני: אנחנו לא יכולים להסתפק ב-8 דקות, אדוני היושב-ראש.

מאיר שטרית: קח עוד דקה על חשבוני.

משה גפני: אני מציע שכל סיעת אופוזיציה תקבל מינימום 10 דקות.

זאב אלקין: את זה תפתרו ביניכם אחר-כך.

משה גפני: אני מציע כאן.

זאב אלקין: גם 8 דקות לא נכנס להחלטה וגם 10 דקות לא נכנס להחלטה.

זאב אלקין: אם האופוזיציה תרצה, מעבר ל-5 הדקות שקובעים כאן, לסכם אחרת – תסכם אחרת.

זאב אלקין: אני לא אתיימר ביומיים המסכנים שנשארו לי בתפקיד הזה, אולי אפילו פחות, לנהל גם את האופוזיציה.

זאב אלקין: עשיתי את זה מספיק 4 שנים.

איתן כבל: אנחנו עשינו פריימריז.

איתן כבל: לא כמו אצלם.

איתן כבל: אנחנו חייבים כל אחד- - -

זאב אלקין: אם האופוזיציה תזדקק לשירותיי כיועץ חיצוני אני מוכן להעמיד אותם, אבל איני יודע.

משה גפני: אדוני היושב-ראש, יש לי הצעה.

משה גפני: מה שאנחנו מדברים, אפשר להצביע, הכול בסדר, זה מאה אחוז.

זאב אלקין: וגם נצביע.

משה גפני: אני לא חושב לרגע שלא נצביע.

משה גפני: אני מכיר אותך.

משה גפני: נצביע.

משה גפני: אני מכיר אותך מן הצד השני.

<קריאה: מן הצד של התקציבים, אתה מתכוון.

משה גפני: יש 5 סיעות אופוזיציה.

זאב אלקין: אני חייב לעדכן את חבר הכנסת גפני, יכול להיות שהוא לא התעדכן בהסכמים הקואליציוניים.

זאב אלקין: יש 8 סיעות אופוזיציה, לא 5.

יצחק הרצוג: שכחת גם את קדימה.

יצחק הרצוג: יש 8 סיעות אופוזיציה.

אחמד טיבי: איך אפשר לשכוח סיעה חשובה כמו קדימה?...

זאב אלקין: איך אתה יודע שהוא לא שכח את רע"מ-תע"ל?...

יצחק הרצוג: מה מציע חבר הכנסת גפני?

יצחק הרצוג: בואו נשמע.

משה גפני: אדוני היושב-ראש, אני מציע, מכיוון שאנחנו מדברים על סיעות האופוזיציה שמעוניינות לדבר בעת הצגת ממשלה חדשה, אני מציע להוסיף 2 דקות לכל אחת מסיעות האופוזיציה.

משה גפני: אנחנו מדברים על תוספת של רבע שעה.

זאב אלקין: כלומר, אתה מציע שהאופוזיציה תקבל שני-שליש מן הזמן פלוס רבע שעה?

דב חנין: כן.

דב חנין: מה יש?

זאב אלקין: אני מתנגד.

משה גפני: מאה אחוז.

משה גפני: אני מציע שסיעות האופוזיציה יקבלו עוד 2 דקות לכל סיעה.

אחמד טיבי: זו הצעה מרחיקת לכת...

זאב אלקין: ההצעה ברורה.

זאב אלקין: חבר הכנסת גפני, אחת אבני היסוד של הבית הזה היא עמידה בסיכומים.

זאב אלקין: לכן כאשר מגיעים לסיכום לפני ישיבה אני לא סוטה מן הסיכומים, לא לכאן ולא לכאן.

זאב אלקין: זו בדרך כלל הדרך הנכונה.

זאב אלקין: אתם מכירים אותי, 4 שנים התנהלתי כאן ואמשיך להתנהל בדרך הזאת.

זאב אלקין: לכן עמדתי היא שלילית.

זאב אלקין: אני חושב שהצגת את ההצעה.

משה גפני: אני יכול להמשיך את ההצעה?

זאב אלקין: יש לך דקה לסיים את דבריך.

משה גפני: אני רוצה להמשיך את ההצעה.

משה גפני: אני מציע בהתאם, על-פי המתווה של שני-שליש ושליש, להוסיף רבע שעה נוספת לקואליציה.

משה גפני: עם כל הכבוד לסיכום – זה בסדר.

משה גפני: על מה אנחנו מדברים כאן?

זאב אלקין: תודה רבה לחבר הכנסת גפני.

זאב אלקין: יש לנו שתי הצעות.

זאב אלקין: יש הצעה משותפת – אני מקווה שהיא עדיין משותפת – שלי ושל חבר הכנסת הרצוג, הצעה שהבאתי לכאן, ויש את ההצעה של חבר הכנסת גפני.

זאב אלקין: אנחנו נצביע והוועדה המסדרת תכריע.

דב חנין: מה הסיבה להתעקשות?

דב חנין: פרט לכך שהגעתם לסיכום לא מוצלח, מה הסיבה להתעקשות?

זאב אלקין: חבר הכנסת חנין, סיימנו את הדיון.

זאב אלקין: אנחנו בהצבעה.

זאב אלקין: אני מעמיד להצבעה את ההצעה המשותפת שלי ושל חבר הכנסת הרצוג.

זאב אלקין: מי בעד ההצעה המשותפת שהוצגה כאן?

זאב אלקין: מי נגד?

זאב אלקין: מי נמנע?

זאב אלקין: בעד ההצעה של חברי הכנסת אלקין והרצוג לסדרי הדיון – 18

זאב אלקין: נמנעים – אין ההצעה נתקבלה.

זאב אלקין: ההצעה אושרה, לכן אין צורך להצביע על ההצעה השנייה כי אלה שתי הצעות סותרות.

זאב אלקין: אני חוזר עכשיו ומסכם מה אישרנו.

זאב אלקין: אישרנו שסדרי הדיון יהיו כדלקמן: מתחילים בשעה 15:00.

זאב אלקין: קודם יהיה מינוי יושב-ראש הכנסת; לאחר מכן דברים של המיועד לראש הממשלה, ראש הממשלה בנימין נתניהו; לאחר מכן רבע שעה של המיועדת ליושבת ראש האופוזיציה, חברת הכנסת שלי יחימוביץ; לאחר מכן דיון סיעתי של שעתיים.

זאב אלקין: חלוקת הזמן: שליש קואליציה, שני-שליש אופוזיציה.

זאב אלקין: הזמן המינימלי לכל סיעה – 5 דקות.

זאב אלקין: כל הסידורים האחרים שהאופוזיציה תעשה בתוכה, בין הסיעות ובין עצמן, כמובן תעדכנו את המזכירות.

<ארבל אסטרחן: אפשר להעביר זמן דיבור מסיעה לסיעה.

משה גפני: כמה זמן אתה עוד יושב-ראש הוועדה?

זאב אלקין: של הוועדה המסדרת?

זאב אלקין: אני מקווה מאוד שלא יותר מעוד 24 שעות, מקווה שפחות.

מאיר שטרית: אולי אפשר לקבוע את הפגרה?

משה גפני: אני מעדיף שתהיה סגן שר.

זאב אלקין: אם הייתי יודע שגם כך זה עובד אולי הייתי מתמנה גם לשר.

זאב אלקין: כנראה לא כינסתי מספיק את הוועדה המסדרת בתקופת המשא ומתן הקואליציוני...

מאיר שטרית: מתי יוצאים לפגרה?

זאב אלקין: עוד לא קבענו את זה.

זאב אלקין: בואו נסיים את מה שעומד על סדר היום ואני אעדכן אתכם מה קורה בעניין הפגרה.

משה גפני: אדוני היושב-ראש, מי ידבר אחרי יושבת ראש האופוזיציה?

משה גפני: ראשי הסיעות מדברים גם?

זאב אלקין: הסיעות, לפי גודלן.

זאב אלקין: מסדרים את זה כרגיל.

זאב אלקין: אנחנו תמיד סומכים על מזכירות הכנסת שהיא מסדרת את זה לפי הגודל ולפי הסדר.

אברהם מיכאלי: למה לא הבאת את יושב-ראש הקואליציה הבא, חבר הכנסת יריב לוין, שיראה את ההצגה הזאת היום?

אברהם מיכאלי: שיראה את ההצגה, מה מצפה לו.

מאיר שטרית: עוד יתגעגעו ליושב-ראש הקואליציה הנוכחי.

מאיר שטרית: הם לא יודעים, אבל הם עוד יתגעגעו.

זאב אלקין: אשמח לקבל את פניכם במשרד החוץ, את כל המתגעגעים.

זאב אלקין: חברים, אני עובר לסעיף השני: הצעה להרכב הוועדות הקבועות של הכנסת.

זאב אלקין: קודם כול אסביר את שיטת החישוב.

מאיר פרוש: יש איזה נייר שאפשר להניח בפני החברים?

זאב אלקין: לא, כרגע לא, אבל אפשר בעל-פה.

זאב אלקין: אני יכול לעדכן את חבר הכנסת פרוש שראשי הסיעות, או נציגי הסיעות לצורך המשא ומתן הזה עודכנו על-ידי מבעוד מועד על החישוב והשיטה, ישבנו ודיברנו.

משה גפני: לא, לא.

זאב אלקין: לא ישבנו ולא דיברנו?

משה גפני: לא.

משה גפני: על החישוב והשיטה – לא עודכנו.

משה גפני: אני לא בדקתי את החישוב.

מאיר פרוש: דיברו על הצעה, אבל לא על חישוב ושיטה.

זאב אלקין: תיכף תוכלו לעקוב ולבדוק במסגרת לימודי הליבה שבהם לא הייתם.

זאב אלקין: השיטה היא כדלהלן: יש 12 ועדות קבועות בכנסת.

זאב אלקין: לקחתי כבסיס את גודל הוועדות כפי שהיה בכנסת היוצאת.

זאב אלקין: אחזור על זה כאן.

משה גפני: אדוני היושב-ראש, אנחנו יכולים לקבל נייר שמפרט את החלוקה, כפי שהיה תמיד?

זאב אלקין: אני מציע לך לעקוב ולאחר מכן הדברים יופיעו בפרוטוקול.

משה גפני: נו, באמת, לזה לא אסכים.

משה גפני: אני רוצה נייר, לדעת את החלוקה.

משה גפני: מה אתה מספר לי על הפרוטוקול?

זאב אלקין: יפה מאוד.

זאב אלקין: תודה רבה, חבר הכנסת גפני.

משה גפני: אני רוצה נייר, לדעת מה החלוקה.

זאב אלקין: כאשר אתה תשב במקום הזה תנהל את הישיבה.

משה גפני: אני לא מנהל שום דבר.

משה גפני: אני חבר ועדה ואני רוצה לדעת לפי מה החלוקה.

זאב אלקין: כרגע אני מסביר את השיטה.

משה גפני: אתה יכול רק להגיד לי שהחרדים מוחרמים גם בכנסת, זאת אפשרות.

זאב אלקין: חס וחלילה.

זאב אלקין: כל עוד אני פה, לא.

זאב אלקין: אחר-כך אני כבר לא יודע.

מאיר פרוש: אל תתחייב.

זאב אלקין: גודל הוועדות בכנסת היוצאת, לפי ההצעה הזאת, יהיה גם בכנסת הנוכחית.

מאיר פרוש: אתה מבין שלא מכובד מה שאתה עושה עכשיו?

זאב אלקין: חבר הכנסת פרוש, אתה לא בזכות הדיבור.

זאב אלקין: את ההערות לניהול הישיבה אשמח לקבל ממך לאחר סיומה.

משה גפני: אנחנו רוצים לראות נייר.

משה גפני: אנחנו לא מבינים בעל-פה.

זאב אלקין: אני מסביר את השיטה.

זאב אלקין: מי שלא מבין בעל-פה, יש לו בעיה.

איתן כבל: שוב נדפקת בגלל לימודי הליבה...

זאב אלקין: השיטה היא כדלהלן: היו בכנסת היוצאת 3 ועדות של 17 חברים – ועדת הכנסת, ועדת הכספים וועדת החוץ והביטחון.

זאב אלקין: היו בכנסת היוצאת 4 ועדות של 13 חברים – ועדת החוקה חוק ומשפט, ועדת הכלכלה, ועדת הפנים והגנת הסביבה וועדת החינוך התרבות והספורט.

זאב אלקין: היו שתי ועדות של 11 חברים – הוועדה לענייני ביקורת המדינה וועדת העבודה הרווחה והבריאות, ו-3 ועדות של 9 חברים – ועדת המדע והטכנולוגיה, ועדת העלייה הקליטה והתפוצות והוועדה לקידום מעמד האישה.

דב חנין: יש לי הערה על הסוגייה הזאת, חבר הכנסת אלקין.

מאיר פרוש: מה עם הוועדה לטיפול בנגע הסמים?

זאב אלקין: אני מזכיר שוב, ותסתכלו על כותרת הישיבה: "הרכב הוועדות הקבועות".

זאב אלקין: אנחנו לא מתייחסים בישיבה הזאת בשלב זה להרכב הוועדות המיוחדות.

זאב אלקין: אם הכנסת הזאת תחליט להקים עוד 4 ועדות מיוחדות – ואני מעריך שהיא תחליט כך – היא תעשה את זה בישיבה אחרת, לפי מפתח נפרד.

משה גפני: בהסכם הקואליציוני של יש עתיד מצוינת הוועדה לפניות הציבור.

זאב אלקין: כרגע אנחנו מדברים על 12 הוועדות הקבועות.

זאב אלקין: יש עוד זמן לוועדה המסדרת לטפל בכל שאר הוועדות.

משה גפני: רגע, רגע, אדוני היושב-ראש, בהסכם הקואליציוני של יש עתיד יש את הוועדה לפניות הציבור.

זאב אלקין: בוודאי.

זאב אלקין: לכן אני מניח שהכנסת תרצה להקים אותה כוועדה מיוחדת.

זאב אלקין: זה לא רלוונטי כרגע לצורך הדיון הזה.

משה גפני: הם כבר יודעים שזה יוקם?

דב חנין: אני מבקש רשות דיבור בנושא הזה.

משה גפני: מה שקרה עם שתי ועדות בכנסת שאנחנו כיהנו בהן, שהן הפכו להיות מבוקשות מאוד, זה הוועדה לפניות הציבור וועדת הכספים.

משה גפני: פעם זה לא היה, אף אחד לא ידע בכלל שיש את הוועדה לפניות הציבור.

משה גפני: ועדת הכספים – כן, אבל זה לא היה במשא ומתן הקואליציוני וסיעות לא רבו ביניהן מי יעמוד בראש הוועדה.

זאב אלקין: חבר הכנסת גפני, אתה לא בזכות הדיבור, אתה מפריע לחבר שלך לאופוזיציה, לחבר הכנסת חנין.

דב חנין: אדוני היושב-ראש, אני רוצה להעיר.

דב חנין: עמיתי חברי הכנסת, אני מבקש הקשבה.

דב חנין: אני רוצה להעיר לעניין מספר חברי הוועדות הקבועות.

דב חנין: ניתוח עבודת הכנסת היוצאת מבחינת היקף החקיקה, זמן הישיבות ומספרן מראה שוועדת העבודה הרווחה והבריאות איננה נופלת מבחינת היקף עבודתה מוועדת הפנים והגנת הסביבה וועדת הכלכלה.

דב חנין: לכן ההצעה שלי, שוועדת העבודה הרווחה והבריאות תמנה אותו מספר חברים כמו ועדת הפנים והגנת הסביבה וועדת הכלכלה, כלומר 13 במקום 11.

דב חנין: אני רוצה כבר ללכת צעד נוסף ולומר שאני מציע שהחברים הנוספים יחולקו בין קואליציה ואופוזיציה.

דב חנין: כדי שכל הדברים יהיו גלויים על השולחן אני מבקש לומר גם שזאת הפעם הראשונה מאז שכנסת ישראל נוסדה בשנת 1949 שלפי ההצעה שחבר הכנסת אלקין עומד להציג לנו חד"ש לא תהיה מיוצגת בוועדת העבודה הרווחה והבריאות.

זאב אלקין: זאת אולי הפעם הראשונה מאז הכנסת קיימת, בוודאי בשנים האחרונות, שחד"ש היא שלישית מהסוף לפי גודלה.

דב חנין: לא נכון.

דב חנין: אתה לא מכיר את ההיסטוריה.

זאב אלקין: לפחות בשנים האחרונות.

דב חנין: בשנים האחרונות כן.

זאב אלקין: הבוחר החליט.

דב חנין: אגיע לשיטת החישוב המעניינת שאתה תיכף תציע לנו.

דב חנין: עוד לא הצעת ולכן אני לא מתייחס.

דב חנין: אני מציע כרגע הצעה עניינית.

דב חנין: ועדת העבודה הרווחה והבריאות תהיה של 13 חברים, יתווספו לה שני חברים, אחד מן הקואליציה ואחד מן האופוזיציה.

דב חנין: זה גם יכול לחסוך לנו בעיה נוספת.

זאב אלקין: ברור.

זאב אלקין: אני, ברשותך, אמשיך בהצגת המתווה שמסוכם עם רוב מוחלט של סיעות הבית, נביא אותו לדיון, יהיו אולי הצעות אחרות מן הסוג שאתה הצעת, נצביע ונחליט.

זאב אלקין: הסברתי את הגודל.

זאב אלקין: הגודל, כפי שהצגתי – ושוב, מספר חברי כנסת בוועדות נע בין 17, שהוא הגודל המקסימלי לפי החוק, ובין 9 בחלק מן הוועדות – מביא אותנו ל-152 חברי ועדה.

זאב אלקין: 152 חברי ועדה לחלק ל-120 חברי כנסת מביא אותנו למפתח של 1.266, מפתח למקום, מול חבר כנסת אחד כמה מקומות יש בוועדה.

זאב אלקין: כתוצאה מזה יוצא החישוב הבא איך 152 המקומות הללו מתפצלים.

זאב אלקין: שוב, ראשי הסיעות מכירים היטב את החישוב: לסיעת הליכוד ישראל ביתנו – 39 מקומות, לסיעת יש עתיד – 24, לסיעת העבודה – 19, לסיעת הבית היהודי – 15, לסיעת ש"ס – 14, לסיעת יהדות התורה – 9, לסיעת התנועה – 8, לסיעת מרצ – 8, לסיעת רע"מ-תע"ל ולסיעת מד"ע – כל אחת 5, בל"ד – 4, קדימה – 2.

זאב אלקין: ביחד זה 152 מקומות, שצריך לחלק אותם ל-12 ועדות.

זאב אלקין: כאמור, באתי בדברים עם נציגי הסיעות כדי לנסות לספק את מקסימום הבקשות של הסיעות השונות, כל אחת והבקשות שלה ותחומי העניין שלה.

זאב אלקין: כתוצאה מן הדברים האלה אני מביא את ההצעה הבאה.

זאב אלקין: אני קורא את ההצעה.

דב חנין: מה הסיבה שלא מחלקים לנו את הדף הזה?

דב חנין: כדי שלא תראה את הפרכות בהצעה שלך?

זאב אלקין: פרכות בהצעה שלי?

זאב אלקין: שוב, חבר הכנסת חנין, תיכף נציג ואתה יכול למלא אותו.

זאב אלקין: זכותי לחלק אותו או לא.

זאב אלקין: כרגע השלמתי אותו תוך כדי ריצה לכאן באיחור, כפי שהסברתי, בניסיון לענות על הבקשות של סיעות שונות, כולל גם הסיעה שלך.

זאב אלקין: מה שעיכב אותי שעתיים הבוקר זה ניסיון להשיג ייצוג בוועדת החינוך לסיעה שלך.

זאב אלקין: בסופו של דבר הצלחתי בנדיבות סיעה אחרת באופוזיציה לפתור לכם לפחות את הבעיה הזאת, אבל בסדר, אם כתוצאה מזה גם תוקפים אותי – בסדר גמור.

דב חנין: העולם לא הוגן, חבר הכנסת אלקין.

דב חנין: מי כמוך יודע.

זאב אלקין: אני יודע.

זאב אלקין: אני מכיר את זה מצוין.

משה גפני: אתה לא יכול לקחת לנו את הנרדפוּת.

משה גפני: עוד מעט תגיד שרודפים אותך.

משה גפני: אל תיקח לנו את זה.

זאב אלקין: בוודאי שרודפים.

זאב אלקין: אפילו עוד לא הציעו לי את התפקיד וכבר בחדשות ערוץ 2 תקפו אותי.

זאב אלקין: אז לא רודפים אותי?

משה גפני: אני הולך להגן עליך.

משה גפני: תחזור לוועדה המסדרת.

משה גפני: אני לא רוצה אותך כיושב-ראש הקואליציה.

איתן כבל: נראה לי שאנחנו עוד עלולים להתגעגע.

משה גפני: למה תקפו אותך?

זאב אלקין: אני לא יודע.

זאב אלקין: אמרו שהמינוי שלי הוא "התעללות בגוויית יחסי החוץ של מדינת ישראל".

זאב אלקין: לא פחות ולא יותר.

זאב אלקין: אגב, קיבלתי את זה כציון של כבוד.

זאב אלקין: ההרכב המוצע של ועדת הכנסת הוא כלהלן: הליכוד ישראל ביתנו – 5, יש עתיד – 3, העבודה – 2, הבית היהודי – 1, ש"ס – 2, יהדות התורה – 1, התנועה – 1, רע"מ-תע"ל – 1, בל"ד – 1.

זאב אלקין: בסך הכול 17 חברים.

אחמד טיבי: מה עם חד"ש?

זאב אלקין: חד"ש לא בוועדת הכנסת, מרצונה החופשי ומבחירתה החופשית.

דב חנין: מה זה "בחירתה החופשית"?

דב חנין: בחירתה החופשית לגמרי.

דב חנין: ..

זאב אלקין: כנ"ל גם סיעת מרצ, אגב.

זאב אלקין: ועדת הכספים: הליכוד ישראל ביתנו – 5, יש עתיד – 3, סיעת העבודה – 2 ו-2 ממלאי מקום, הבית היהודי – 2 וממלא מקום אחד, ש"ס – 1 וממלא מקום אחד, יהדות התורה – 1, התנועה – 1.

משה גפני: אין ממלא מקום ביהדות התורה?

זאב אלקין: לא ביקשת.

זאב אלקין: אם אתה מבקש, נוסיף.

משה גפני: אתה יודע מה, אני לא מבקש שום דבר, הכול בסדר.

מאיר שטרית: אני מבקש ממלא מקום בוועדת הכספים.

זאב אלקין: ביקשת גם בכספים, אני זוכר, ובחוץ וביטחון.

משה גפני: אני גם מבקש.

זאב אלקין: יהדות התורה – 1 וממלא מקום אחד, התנועה – 1 וממלא מקום אחד.

משה גפני: לא נתת לי שום דבר בזה שנתת לי ממלא מקום.

זאב אלקין: אני בכלל ב-4 השנים האלה לא נתתי לך שום דבר.

זאב אלקין: ..

משה גפני: אל תדבר על 4 השנים האלה.

משה גפני: השותפות ביננו היתה חד-צדדית.

זאב אלקין: אני מבקש את זה בכתב.

זאב אלקין: מרצ – 1 וממלא מקום אחד, רע"מ-תע"ל – 1.

אחמד טיבי: וממלא מקום אחד.

זאב אלקין: אני מאשר.

אברהם וורצמן: אפשר להוסיף עוד ממלא מקום?

זאב אלקין: הבית היהודי גם מבקש שניים.

מאיר פרוש: אדוני היושב-ראש, ומי ירד כאשר נתת לבית היהודי שניים ושניים?

<אתי בן יוסף: הוא לא הוריד.

מאיר פרוש: הוא נתן עכשיו שניים לבית היהודי בוועדת הכספים.

מאיר פרוש: ממי הורדת את זה?

זאב אלקין: לא הורדתי שום דבר מאף אחד.

זאב אלקין: אני עובר לוועדת החוץ והביטחון: הליכוד ישראל ביתנו – 4 חברים ו-4 ממלאי מקום, יש עתיד – 3 חברים וממלא מקום אחד, העבודה – 3 חברים ו-2 ממלאי מקום, הבית היהודי – חבר אחד וממלא מקום אחד, ש"ס – 2 חברים וממלא מקום אחד, יהדות התורה – 1.

משה גפני: ממלא מקום, בבקשה.

זאב אלקין: וממלא מקום אחד.

משה גפני: לא נתת לי בזה שום דבר.

זאב אלקין: התנועה – חבר אחד וממלא מקום אחד, מרצ – חבר אחד וממלא מקום אחד, קדימה – חבר אחד וממלא מקום אחד.

זאב אלקין: ועדת החוקה חוק ומשפט: הליכוד ישראל ביתנו – 2, יש עתיד – 2, העבודה – 2, הבית היהודי – 2, ש"ס – 1, יהדות התורה – 1, התנועה – 1, חד"ש – 1, בל"ד – 1.

משה גפני: ממלא מקום, בבקשה.

זאב אלקין: איפה?

זאב אלקין: בוועדת החוקה חוק ומשפט?

זאב אלקין: אני נגד.

זאב אלקין: אין בזה שום היגיון.

משה גפני: אין?

משה גפני: סתם, שיהיה כתוב.

משה גפני: אני דואג שאנחנו כל הזמן ממלאי מקום.

משה גפני: אם הקואליציה תתפרק שנהיה ממלאי מקום.

משה גפני: אבל לא נהיה.

אחמד טיבי: לרע"מ-תע"ל אין נציג?

זאב אלקין: בוועדת החוקה חוק ומשפט אין.

זאב אלקין: זה עניין חמור, אבל אפשר להחליף עם כלכלה, אם תרצה, על המקום, וזה גם מסדר את כל הבעיות מול חד"ש.

אחמד טיבי: רק בנוסף.

זאב אלקין: ועדת הכלכלה: הליכוד ישראל ביתנו – 4, יש עתיד – 1, העבודה – 2, הבית היהודי – 1, ש"ס – 1, יהדות התורה – 1, התנועה – 1, מרצ – 1, רע"מ-תע"ל – 1.

זאב אלקין: ועדת הפנים והגנת הסביבה: הליכוד ישראל ביתנו – 3, יש עתיד – 2, העבודה – 1, הבית היהודי – 1, ש"ס – 1, יהדות התורה – 1, התנועה – 1, מרצ – 1, רע"מ-תע"ל – 1, חד"ש – 1.

זאב אלקין: ועדת החינוך, התרבות והספורט: הליכוד ישראל ביתנו – 3, יש עתיד – 2, העבודה – 1, הבית היהודי – 1, ש"ס – 1, יהדות התורה – 1, התנועה – 1, מרצ – 1, רע"מ-תע"ל – 1, חד"ש 1.

זאב אלקין: הוועדה לענייני ביקורת המדינה: הליכוד ישראל ביתנו – 4, יש עתיד – 2, העבודה – 1, הבית היהודי – 1, ש"ס – 1, חד"ש – 1, בל"ד – 1.

זאב אלקין: ועדת העבודה, הרווחה והבריאות: הליכוד ישראל ביתנו – 2, יש עתיד – 2, העבודה – 2, הבית היהודי – 2, ש"ס – 1, יהדות התורה – 1, מרצ – 1.

זאב אלקין: ועדת המדע והטכנולוגיה: הליכוד ישראל ביתנו – 3, יש עתיד – 1, העבודה – 1, הבית היהודי – 1, ש"ס – 1, יהדות התורה – 1, מרצ – 1.

זאב אלקין: ועדת העלייה, הקליטה והתפוצות: הליכוד ישראל ביתנו – 2, יש עתיד – 2, העבודה – 1, הבית היהודי – 1, ש"ס – 2, קדימה – 1.

משה גפני: נראה לך שאפשר לקיים את ועדת הביקורת בלי נציג של יהדות התורה, מבחינה מנהלית?

זאב אלקין: אפשר בוודאי להחליף.

משה גפני: תעשה לי טובה, אתה אל תעשה לי החלפות.

משה גפני: אנחנו נחליט לגבי ההחלפות.

מאיר פרוש: אני חושב שוועדת הביקורת חייבת להיות מורכבת יותר, לפחות סיעות האופוזיציה צריכות להיות בפנים.

מאיר פרוש: לא אמרתי רוב, אבל לא יכול להיות שהאופוזיציה לא תהיה מיוצגת בוועדת הביקורת.

זאב אלקין: האופוזיציה מיוצגת בוועדת הביקורת.

מאיר פרוש: לא סיעה של 7 חברים.

זאב אלקין: סיעה של 7 חברים בחרה להיות מיוצגת בוועדות אחרות.

מאיר פרוש: חבר הכנסת אלקין, ההיגיון אומר שסיעה באופוזיציה אולי לא תקבל 2 נציגים, אבל אחד לפחות.

מאיר שטרית: הוא צודק.

מאיר שטרית: תוציא אותם מוועדת העבודה והרווחה ותשים אותם בוועדת הביקורת.

זאב אלקין: מוועדת העבודה או מוועדת הכלכלה, יש כמה מקומות.

זאב אלקין: זה יפתור לי בעיות עם כמה סיעות.

זאב אלקין: ..

משה גפני: הסיעה תחליט.

משה גפני: מאה אחוז.

משה גפני: ואל תזכיר את 4 השנים האחרונות.

משה גפני: הזכרת מקודם, זה לא בסדר.

זאב אלקין: הוועדה האחרונה היא הוועדה לקידום מעמד האישה: הליכוד ישראל ביתנו- - -

משה גפני: תגיד לי, זה נכון שבממשלה, עם 23 חברים, כולל ליברמן, יש רק 4 נשים, והחרדים לא בפנים?

משה גפני: רק 4 נשים?

זאב אלקין: תחשוב מה היה קורה אם החרדים היו בפנים.

משה גפני: אז היו עוד פעם 4, זה מה שהיה.

זאב אלקין: לא בטוח.

משה גפני: אנחנו נחשוף את הצביעות שלכם.

משה גפני: 4 נשים בממשלה של 23 חברים, והחרדים לא בפנים.

משה גפני: תמיד טפלו על החרדים את הבעיה הזאת.

משה גפני: אבל זה נכון שיש רק 4 נשים בממשלה?

איילת שקד: די, גפני, אנחנו אוהבים אתכם, די, תן לנו לעבוד.

משה גפני: הדבר הכי נורא מבחינתנו זה שאתם אומרים שאתם אוהבים אותנו.

משה גפני: עם אוהבים כמוכם אנחנו לא צריכים להיות- - -

זאב אלקין: איך הגעת ל-4?

משה גפני: יעל גרמן, סופה לנדבר, לימור לבנת וציפי לבני.

משה גפני: מה היינו עושים בלי ציפי לבני?

איתן כבל: כבר עכשיו מחקת אותה?

איתן כבל: בענייני חוץ הוא מחק אותה כבר.

איתן כבל: היא כבר לא קיימת אצלו בראש.

זאב אלקין: חס וחלילה.

מאיר פרוש: יש סיבה שהליכוד ישראל ביתנו ביקש 4 חברים בוועדה לענייני ביקורת המדינה?

זאב אלקין: יש, פשוטה מאוד.

זאב אלקין: הליכוד ישראל ביתנו היה מספיק נדיב כדי ללכת קודם לקראת סיעות אחרות ולשמוע את הרצונות.

איתן כבל: חבר הכנסת אלקין, אתה לא בכושר.

איתן כבל: היו ימים שכבר לפני שעה היינו מסיימים את הדיון.

משה גפני: אדוני היושב-ראש, אנחנו מבקשים, הסיעה שלנו תתכנס, יכול להיות שנעשה- - -

זאב אלקין: אתם רשאים להציע שינויים אחר-כך ולהחליף עם סיעות אחרות.

משה גפני: התחלתי כבר לחשוב שאנחנו לא רשאים לעשות כלום.

זאב אלקין: הוועדה האחרונה היא הוועדה לקידום מעמד האישה: הליכוד ישראל ביתנו – 2 חברים, יש עתיד – 1, העבודה – 1, הבית היהודי – 1, התנועה – 1.

משה גפני: 4 נשים בממשלה של 23 חברים, בלי חרדים.

זאב אלקין: חבר הכנסת גפני, אני קורא לך לסדר פעם שנייה.

משה גפני: למה, בגלל שאני מגן על נשים?

זאב אלקין: התנועה – חבר 1, מרצ – חבר 1, חד"ש – חבר 1, בל"ד – חבר 1.

זאב אלקין: עד כאן ההצעה.

זאב אלקין: אני מביא את ההצעה הזאת להצבעה.

זאב אלקין: היתה הצעה אלטרנטיבית של חבר הכנסת דב חנין.

זאב אלקין: אם ההצעה הזאת תעבור אז כמובן אין טעם להצביע על הצעה אלטרנטיבית.

זאב אלקין: יחד עם זה, אני רוצה להדגיש שההחלטה הזאת של הוועדה המסדרת, כפי שהיה גם בשנים עברו שום דבר הוא לא סוף פסוק.

זאב אלקין: מותר לוועדה המסדרת או לוועדת הכנסת שתיכנס לנעליה לבחון שינויים, מותר לסיעות להתחלף זו עם זה.

זאב אלקין: אני זוכר שלפני 4 שנים אחרי הרבה מאוד ויכוחים, כאשר עשיתי את התהליך הזה וכולם נורא נלחמו על ועדה מסוימת, אחר-כך באו אליי ואמרו: לא, לא, לא, אנחנו רוצים להתחלף, זה הולך לפה וזה הולך לשם, ועשינו גם חילופים, זה יושב על מקום סיעה זאת או אחרת.

זאב אלקין: זה כמובן אפשרי בהחלט.

זאב אלקין: הצרכים של כל הסיעות משתנים.

אחמד טיבי: יש לי הצעה לסדר, ברשותך, אדוני היושב-ראש, בהמשך להצעה של חברי דב חנין.

אחמד טיבי: אני מציע לגבי ועדת הכספים, שגם בכנסת הקודמת דומני שהעלינו את מספר חבריה- - -

זאב אלקין: לא, אתה טועה.

אחמד טיבי: 17 חברים – זה לא מייצג את מכלול הסיעות.

זאב אלקין: זאת מגבלה של החוק.

אחמד טיבי: אפשר להוסיף בחוק.

זאב אלקין: אפשר לחוקק חוקים אד-הוק.

אחמד טיבי: אני רוצה שתהיה הצעה מוסכמת, כדי שכל הסיעות יהיו מיוצגות בוועדה, להוסיף עוד שני חברים לוועדת הכספים.

זאב אלקין: זה לא בסמכותנו כרגע.

זאב אלקין: אם חבר כנסת רוצה ליזום תיקון חקיקה להגדלה של ועדת הכספים הוא מוזמן לעשות את זה.

זאב אלקין: עשו את זה בכנסת השבע-עשרה, עשו את זה גם בכנסות אחרות.

זאב אלקין: בכנסת הקודמת התנגדתי לזה.

זאב אלקין: אני חושב שזה לעשות בדיחה מן החוק.

זאב אלקין: אם יש חוק שקובע הוראות קבועות אין סיבה כל פעם לפרוץ אותו מכיוון שמישהו מסוים רוצה לשבת בוועדה מסוימת.

מאיר שטרית: צריך לצמצם.

זאב אלקין: נכון, אני מסכים עם חבר הכנסת שטרית שצריך לצמצם, כי אחר-כך כל מי שנלחם – תבדקו בפרוטוקולים, אני לא רוצה לעשות בושות לנציגי סיעות כאלה או אחרים שנלחמים כאן בשצף קצף על כל מיני דברים- -

אלי בן-דהן: מה ממוצע השתתפות חברי כנסת בוועדת הכספים?

זאב אלקין: - -אם אחר-כך לוקחים פרוטוקולים ובודקים- -

משה גפני: לא, אם מעבירים כסף להתנחלויות אז שיעור ההשתתפות מלא.

זאב אלקין: - -ובודקים לגבי הסיעות שנלחמו להיות מיוצגות מה שיעור ההשתתפות שלהן בוועדות – אחר-כך יש הפתעות.

מאיר פרוש: אני רוצה לדעת איך נהוג.

מאיר פרוש: סיעה שם 6 או 7 או 8 חברים לא יכולה מעצמה לשלוח ממלא מקום?

מאיר פרוש: היא צריכה אישור של הוועדה?

אחמד טיבי: רק בוועדת הכספים ובוועדת החוץ והביטחון יש ממלאי מקום קבועים.

זאב אלקין: אסביר.

זאב אלקין: יש הבדל בין ממלא מקום קבוע ובין ממלא מקום זמני.

זאב אלקין: בכל הוועדות, פרט לוועדת החוץ והביטחון, כל חבר סיעה, אם חסר חבר קבוע, יכול לבוא ולהצביע.

זאב אלקין: אם יש מחלוקת בין שני חברי סיעה מי שפוסק במחלוקת הוא יושב-ראש הסיעה.

זאב אלקין: המעמד של ממלא מקום קבוע, שזה כן מאושר בוועדת הכנסת, או בוועדה המסדרת לפני שהוקמה ועדת הכנסת, מקנה לחבר שמוזכר בשם זכות ראשונים להצביע אם חסר חבר קבוע.

זאב אלקין: במקרה של ועדת החוץ והביטחון זה גם מקנה לו זכות כניסה למליאת ועדת החוץ והביטחון.

מאיר פרוש: אני שואל אם לסיעת יהדות התורה מותר מלכתחילה, בלי שהיא בקואליציה או באופוזיציה, לקבל ממלא מקום גם בוועדת הכספים וגם בוועדת החוץ והביטחון?

מאיר פרוש: מה שהרב גפני אמר קודם: אתה לא עושה לי טובה.

מאיר פרוש: אני שואל.

זאב אלקין: זה החלטה של הוועדה המסדרת.

זאב אלקין: אנחנו יכולים להצביע נגד זה ויכולים להצביע בעד זה.

אחמד טיבי: אבל הוא נתן לכם.

זאב אלקין: כרגע בחרתי להציע לוועדה המסדרת לתמוך בבקשתה של יהדות התורה.

מאיר פרוש: גם בוועדת הכספים וגם בוועדת החוץ והביטחון.

זאב אלקין: גם בוועדת הכספים וגם בוועדת החוץ והביטחון.

משה גפני: אבל אל תגיד שהוא נתן לנו.

משה גפני: הוא לא נתן כלום.

משה גפני: אחרת, זה יעיק על המצפון שלנו.

מאיר פרוש: אני יודע שהוא לא נתן כלום.

מאיר פרוש: אנחנו נתנו לנתניהו ב-4 השנים הקודמות.

משה גפני: זה לא בגלל שאנחנו חרדים, אלא בגלל שהליכוד מתייחס כך לשותפים שלו.

איתן כבל: ועדת החוץ והביטחון – אתם מקבלים מקום במסגרת השוויון בנטל.

איתן כבל: ..

דב חנין: חבר הכנסת אלקין, אני מבקש זמן להתייעצות סיעתית.

זאב אלקין: 3 דקות להתייעצות סיעתית.

זאב אלקין: בעוד 3 דקות נצביע.

זאב אלקין: חברים, בבקשה, 3 הדקות הסתיימו.

זאב אלקין: אני מביא להצבעה את ההצעה.

זאב אלקין: אנחנו נמצאים בהצבעה.

זאב אלקין: אנחנו מצביעים על ההצעה כפי שהבאתי לכאן.

זאב אלקין: מי בעד ההצעה שהוצגה לוועדה המסדרת?

זאב אלקין: בבקשה להצביע ולספור.

זאב אלקין: מי נגד?

זאב אלקין: מי נמנע?

זאב אלקין: בעד ההצעה שהציג היושב-ראש להרכב הוועדות הקבועות של הכנסת – 19

זאב אלקין: נמנעים – 2 ההצעה נתקבלה.

זאב אלקין: ההצעה אושרה.

זאב אלקין: תודה רבה.

זאב אלקין: נתבקשתי להתייחס לנושא הפגרה.

זאב אלקין: אני מעדכן את חברי הוועדה.

זאב אלקין: לא במקרה לא הבאתי את זה לכאן, כי הבקשה הקודמת של הנשיאות התבססה על הנחת העבודה שהממשלה תוצג בשבוע שעבר ושביום שני תוצג הצעת החוק להארכת הזמן לאישור התקציב ולכן הבקשה הקודמת של הנשיאות דיברה על יציאה לפגרה ביום שלישי.

זאב אלקין: כאשר התברר שלוחות הזמנים האלה לא ריאליים לא רציתי לשים את עצמנו במצב של עימות של הוועדה המסדרת מול הנשיאות ולא לאשר את בקשת הנשיאות, לכן לא הבאתי את זה לדיון.

זאב אלקין: אחזיר את זה היום לנשיאות לחשיבה מחודשת לאור סדר היום.

זאב אלקין: נכון לעכשיו לא נקבעו מועדים ליציאה לפגרה.

זאב אלקין: נכון לעכשיו אנחנו עובדים בכל השבוע הזה וגם בכל השבוע הבא, בפסח ובחול המועד, כמובן לא בחגים אבל בחול המועד הכנסת פעילה.

משה גפני: לא כתוב בהסכם הקואליציוני שמפרים את הסטטוס קוו, אין דבר כזה.

זאב אלקין: הנושא הזה יידון בנשיאות.

זאב אלקין: אני חייב להגיד שאני מתקשה – איפה חבר הכנסת הרצוג, הוא כבר יצא?

זאב אלקין: אז חברי סיעתו וחברים אחרים באופוזיציה, לתשומת לבכם, במיוחד סיעות ש"ס ויהדות התורה, שהן בדרך כלל רגישות מאוד להתקרבות לחג הפסח, אתקשה לקבוע- - -

משה גפני: מה זאת אומרת?

משה גפני: אנחנו המפלגות הדתיות היחידות בכנסת?

זאב אלקין: לא, אני בטוח שגם הבית היהודי, וגם אני באופן אישי.

משה גפני: נבהלתי, חשבתי שאנחנו הדתיים היחידים.

זאב אלקין: אתקשה להביא לאישור הוועדה המסדרת את המועדים הסופיים של הפגרה עד שלא אדע מה קורה עם לוחות הזמנים של ההצבעה על חוק התקציב, כי אני לא רואה היגיון שברגע שעושים פיליבסטר על חוק התקציב אז הקרבה לפסח לא מפריעה ואילו ברגע שהוא אושר פתאום הקרבה לפסח מחייבת אותנו לצאת לחופשה.

זאב אלקין: אז יכול להיות שאנחנו יודעים לעבוד בחול המועד.

מאיר פרוש: האם אחראי להעביר תקציב בלי לדון עליו?

זאב אלקין: להיפך, זה כדי לאפשר לכנסת יותר זמן לדון עליו.

זאב אלקין: הממשלה בחוק הזה מבקשת ארכה, כדי שלכנסת יהיה זמן רב יותר לדון.

זאב אלקין: לכן אני מחכה לקביעת זמני הפגרה, לשמוע מנציגי האופוזיציה איך הם רואים את סדרי הדיון על חוק התקציב.

מאיר פרוש: כל הזמן שיש בעולם.

מאיר פרוש: מה זאת אומרת?

זאב אלקין: תודה רבה.

זאב אלקין: הישיבה נעולה.